open-index/open-wikipedia-markdown huggingface dataset:
פונקציה חד-חד-ערכית ועל

במתמטיקה, **פונקציה חד-חד-ערכית ועל** (נקראת גם בִּייקציָה; באנגלית: **Bijection**) מקבוצה X (התחום) לקבוצה Y (הטווח) היא פונקציה המתאימה לכל איבר של X איבר אחד ויחיד של Y, כך שכל איבר ב Y מותאם לאיבר ב X. פונקציה חח"ע (חד חד ערכית) ועל נקראת "פונקציה הפיכה" וגם זיווג.

באופן פורמלי: f:X\rarr Y חד-חד-ערכית ועל אם ורק אם לכל b\in Y **קיים** a\in X **יחיד** כך ש f(a) = b. בתנאי זה, קיומו של a מבטא את העובדה שהפונקציה היא פונקציה על, והיחידות שלו (כלומר העובדה שלא קיימים a, a' שונים שעבורם f(a) = f(a')), מבטאת את העובדה שהפונקציה חד-חד-ערכית.

## דוגמאות
* מכירת כרטיסי קולנוע יוצרת התאמה בין קהל הצופים לבין הכיסאות שבאולם הקולנוע. כאשר כל הכרטיסים נמכרו, זו התאמה חד-חד-ערכית ועל - לכל כיסא באולם הקולנוע מותאם צופה אחד ויחיד. כאשר לא כל הכרטיסים נמכרו, זו התאמה חד-חד-ערכית שאינה על - יש כיסאות פנויים באולם.
* פונקציה המתאימה לכל מספר זוגי את החצי שלו (כלומר מתאימה ל-2 את 1, ל-4 את 2, ל-6 את 3 וכו') היא פונקציה חד-חד-ערכית ועל מקבוצת המספרים הזוגיים לקבוצת המספרים הטבעיים.
[150px|ממוזער|שמאל|גרף פונקציה <math>y=x^2</math> בתחום <math>[-2,2]</math>](https://he.wikipedia.org/wiki/%D7%A7%D7%95%D7%91%D7%A5:Algebra1_fnz_fig042_par.svg)
* הפונקציה y=x^2 היא חד-חד-ערכית ועל בתחום f:[0, \infty) \rightarrow [0, \infty), משום שכל ערך של y בקטע הממשי [0, \infty) מתקבל בדיוק פעם אחת. הפונקציה איננה חד-חד-ערכית בתחום f:(-\infty, \infty) \rightarrow [0, \infty) משום שכל ערך של y בקטע הממשי (0, \infty) מתקבל פעמיים (הערך 4, למשל, הוא f(2) וגם f(-2)).
* הפונקציה y=x^3 היא חד-חד-ערכית ועל בתחום f:[-1, 1] \rightarrow [-1, 1], משום שכל ערך של y בקטע הממשי [-1,1] מתקבל בדיוק פעם אחת.

### דיאגרמות להמחשה

קובץ:Bijection.svg|**פונקציה חד-חד-ערכית ועל**
קובץ:Injection.svg|פונקציה חד-חד-ערכית שאינה על
קובץ:Surjection.svg|פונקציה על שאינה חד-חד-ערכית
קובץ:Not-Injection-Surjection.svg|פונקציה שאינה חד-חד-ערכית ואינה על
קובץ:Not a Function.svg|מיפוי שאינו פונקציה כי חסר יעד ייחודי לאחד המקורות


## תכונות ושימושים
* אם קיימת פונקציה כזו בין X ל-Y, הקבוצות X ו-Y נקראות "שקולות" והן בעלות אותה העוצמה.
* פונקציה היא חד-חד-ערכית ועל אם ורק אם היא הפיכה, ולכן היא מגדירה יחס שקילות בין קבוצות על פי עוצמתן ובפרט יחס סימטרי.
*
* אם על הקבוצות X,Y מוגדר מבנה נוסף (פעולות אלגבריות, טופולוגיה, מטריקה וכדומה), אז פונקציה חד-חד-ערכית ועל ביניהן השומרת על המבנה נקראת איזומורפיזם.
* פונקציה חד-חד-ערכית ועל מקבוצה אל עצמה נקראת תמורה.
* אוסף התמורות על קבוצה X הוא חבורת הסימטריות של הקבוצה; לדוגמה, הפונקציה המתאימה לכל מספר שלם את העוקב שלו, היא תמורה על המספרים השלמים.
* פונקציות חד-חד-ערכיות ועל הן מאבני הבניין של צפנים סימטריים מודרניים רבים בקריפטוגרפיה.

## ראו גם
* תמורה (מתמטיקה)
* פונקציה הפיכה

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
חד-חד-ערכית ועל
קטגוריה:מורפיזמים
איב סן-לורן

[שמאל|ממוזער|250px|דף הפתיחה של ysl.com, החנות המקוונת של איב סן-לורן, במהלך [יוני 2008, לאחר מותו של מייסד החברה: "ארגון איב סן לורן כולו המום לאור החדשות לגבי מותו של אדון איב סן לורן. גאונותו שאין שני לה, הביאה לשינוי מהותי בעולם האופנה והותירה בו חותם אשר לא ניתן לחקותו. נעצבנו עמוקות מלכתו ואנו מרכינים ראשנו לנוכח המורשת האדירה שהוא מותיר בידינו... וולארי הרמן, מנכ"ל איב סן לורן".]]
**איב אנרי דונא דייב מתיו-סן-לורן** (בצרפתית: **Yves Saint Laurent**; 1 באוגוסט 1936 – 1 ביוני 2008) היה מעצב אופנה צרפתי שנחשב לאחד מגדולי מעצבי האופנה במאה ה-20.

סן-לורן היה אחד מן המעצבים המובילים הן בתחום האופנה ללבישה מוכנה והן בתחום התפירה העילית. הוא היה פעיל בראש בית האופנה הצרפתי שנקרא על שמו "איב סן-לורן" מ-1961 עד 2002.

הלך לעולמו בפריז ב-2008 כשהיה בן 71 אחרי מאבק במחלה ממושכת.

## ביוגרפיה
סן-לורן נולד למשפחה צרפתית מצרפת שהתיישבה באוראן שבאלג'יריה הצרפתית, כשהייתה זו קולוניה צרפתית. הוריו היו צ'ארלס ולוסיין אנדרה מתאו-סן-לורן. הוא עזב את ביתו בגיל 18 והחל לעבוד בבית האופנה של כריסטיאן דיור.
זמן קצר לאחר שהחל להצליח, גויס סן-לורן לצבא צרפת במהלך מלחמת העצמאות של אלג'יריה. לאחר מספר ימים, בהם חווה התמטטות עצבים שאחריה אובחן כבעל אישיות דו-קוטבית, אושפז סן-לורן בבית חולים פסיכיאטרי. הטיפול הפסיכיאטרי שלו כלל בין היתר גם טיפול במכות חשמל.

ב-1962, כאשר החלים סן-לורן מהתמוטטות העצבים שחוה, הוא עזב את "דיור" והקים מותג משלו בשם "YSL" יחד עם בן זוגו פייר ברגה. הוא התפרסם בשל השימוש והעיבוד של המראה הביטניקי לאופנה עילית. מאוחר יותר הפכו חליפות טוויד, מכנסיים בעלי צללית ארוכה וצמודה, מגפיים גבוהים לסימני ההיכר של בית האופנה שלו. אחד מהישגיו הבולטים היה הכנסתם לאופנה של חליפות המכנסיים לנשים באמצע שנות ה-60, פעולה אשר ללא ספק חוללה שינוי בלבוש הנשים המערביות מאז. סן-לורן היה מעצב האופנה הראשון שהעסיק דוגמניות שחורות לתצוגות האופנה שלו.

ב-1983 קיבל סן-לורן תואר כבוד ממוזיאון המטרופוליטן לאמנות והיה למעצב האופנה הראשון המקבל אות זה בעודו בחיים.

ב-1 ביוני 2008 הלך לעולמו לאחר מאבק במחלת סרטן המוח, בביתו בפריז.

## המותג כיום

לאחר מותו של איב, התפצל המותג והוגדר מחדש בקטגוריית אופנה, בישום וטיפוח.

בשנת 2010 מותג האופנה איב סן-לורן עבר מיתוג מחדש וקוצר לסן-לורן והוא מאגד בתוכו את בית האופנה בלבד. באותה שנה, רכשה קבוצת לוריאל את הזכויות בקטגוריית האיפור, טיפוח והבישום של איב סן לורן והוא פועל ברישום הסימן המסחרי YSL.

## קישורים חיצוניים

* ארכיון האופנה והטקסטיל ע"ש רוז, שנקר, אוסף איב סן לורן, באתר ארכיון האופנה והטקסטיל ע"ש רוז בשנקר

* YSL - האתר הרשמי
* ציטוטים של איב סן-לורן, באתר "בין המירכאות"
* 
* 
* 
* 
* 
* יסמין בועז, איב סן-לורן – תולדות חייו, באתר "המוזיאון הווירטואלי לעיצוב אופנה ותלבושות"
* 
* 
* 

קטגוריה:מעצבי אופנה צרפתים
קטגוריה:מותגי אופנה עילית
קטגוריה:מעוטרי אות לגיון הכבוד
קטגוריה:להט"בים צרפתים
קטגוריה:צרפתים ילידי אלג'יריה הצרפתית
קטגוריה:צרפתים שנולדו ב-1936
קטגוריה:צרפתים שנפטרו ב-2008
גילברט הרדט

**גילברט ה' הֵרְדְט** (אנגלית: **Gilbert H. Herdt**; נולד ב-24 בפברואר 1949) הוא אנתרופולוג תרבותי אמריקאי המתמחה במיניות וזהות מגדרית תלויות תרבות, ופרופסור למיניות.
## ביוגרפיה
אחד ממחקריו הגדולים נערך בגינאה החדשה על שבט ה"סמביה" (שם בדוי), ובחן את השפעותיהן של התרבות והחברה על יצירת משמעויות מיניות והתנהגות על פיהן. רבים רואים במחקרו שם את הדוגמה הבוטה ביותר לחוסר השפעתן של חוויות ילדות על ההעדפה המינית.

בשבט, מופרדים הבנים מהבנות ומתחנכים בנפרד. כדי לרכוש את הגבריות המיוחלת מבצעים הילדים מין אוראלי יומיומי בנערים הבוגרים (בליעת נוזל הזרע נחשבת חיונית לפיתוח חוסן ובגרות). הטקס מתקיים עד אשר הנער מגיע לגיל 15 בערך, אז הופך הוא ל"חונך" של ילד צעיר. בהגיעו לגיל 22 בערך, הגבר הצעיר – שחווה מאות התנסויות הומוסקסואליות פסיביות ואקטיביות – מתחתן, ומאותו יום נחשב איבר המין שלו "מלוכלך" ומגעו בגבר אחר נחשב מסוכן. במחקרו גילה הרדט שלמרבה הפלא, שיעור ההומוסקסואלים בקרב בני השבט זהה לשיעורם באוכלוסיות אחרות בעולם – כחמישה אחוזים.

מחקר נוסף ערך הרדט עם החוקר הן טן ברומלהאוס (Han ten Brummelhuis). השניים חקרו בארצות הברית בוגרים ומשפחותיהם בהקשר של התגלות מחלת האיידס בתרבות ההומוסקסואלים והתפקיד שמשחקת מדיניות חברתית בנושאי מין ובריאות.
המחקר מדגים את המורכבות בלמידת התנהגות מינית. הם תיארו את הגיוון התרבותי והאירו את המשתנים בקרב קבוצות אתניות של מדינה אחת ואת המכניזם המפיץ את האיידס לתרבויות שונות. מחקר זה קרא לחוקרים אחרים בתחום לחשוב מחדש על המחקרים שלהם, ופנה בעיקר לאלו שהתחילו בבהלת המחקרים על איידס.

בנוסף חקר הרדט את דרך החיים ההומוסקסואלית, כיצד היא נבנית בצורה שונה בתרבויות שונות.
הרדט גילה כי בחברות מחוץ לחברה המערבית, אין הרעיון של הומוסקסואליות משתקף במודעות, אך למרות זאת קיימות בהן פעילויות שהן באופן חד משמעי הומוסקסואליות לעין מערבית. הרדט ניסה להראות כי השוני הוא ש"פעילויות הומוסקסואליות" אלו הן חלק בלתי נפרד מחייו של הגבר ויש להן מטרה מסוימת.
הרדט טוען כי אדם לא צריך לאמץ מבנה של תרבות אחרת ולא לכפות את תרבותו על אחרים.

בנוסף חקר גילברט חקר את נושא ה"תשוקה", ותיאר בגישתו שלושה סוגי תשוקה:
תשוקה מינית (המורכבת ממשיכה לאובייקט ממין כלשהו ומהעדפה לטכניקה מסוימת, הנוצרת מקישורים בין אוריינטציה וזהות מינית), תשוקה ליחסים חברתיים מסוימים ותשוקה לאובייקטים חברתיים וסמלי סטטוס.

הרדט מעיד כי חייו המקצועיים "הוקדשו לקידום האנתרופולוגיה ובייחוד האנתרופולוגיה של המיניות. הסיפוק הגדול היה בהפיכת המיניות לשדה מחקר פרוצסואלי בארצות הברית ומחוצה לה..."

## מכּתביו

* Sambia sexual culture :essays from the field
* Culture and sexual risk :anthropological perspectives on AIDS
* Intimate communications :erotics and the study of culture
* Same sex, different cultures :exploring gay and lesbian lives
* Introduction : gays and lesbians across cultures
* national sexsuality resource center


## קישורים חיצוניים

קטגוריה:אנתרופולוגים אמריקאים
קטגוריה:בעלי תואר דוקטור מאוניברסיטת וושינגטון
קטגוריה:אמריקאים שנולדו ב-1949
אוי קלט

200px|ממוזער|שמאל|גיליון אוי קלט, 2014
**אוּי קֶלֶט** (בהונגרית: "**Új Kelet**"; בתרגום מילולי: "מזרח חדש") הוא עיתון ישראלי בשפה ההונגרית, המשכו של עיתון יהודי ציוני שהופיע בעבר בשפה ההונגרית בטרנסילבניה, רומניה. העיתון הוא כתב העת הישראלי הוותיק ביותר.

## היסטוריה
העיתון החל את דרכו בעיר קלוז' (קולוז'וואר) בטרנסילבניה ביוזמת חיים ויסבורג, מנהיג ציוני בן העיר, ויצא לאור לראשונה ב-19 בדצמבר 1918 כשבועון. בשנת 1920 הפך ליומון. עורכו הראשון היה בלה סקיי שהוחלף על ידי ד"ר ארנה מרטון בשנת 1919. בשנת 1927 החל לערוך את העיתון פרנץ ימבור. לאחר סיפוחה מחדש של קלוז' להונגריה, אז בת בריתה של גרמניה הנאצית, בשנת 1940, עמד העיתון בסכנה בשל הקו הציוני שנקט, והשלטונות הורו על סגירתו. ד"ר מרטון עלה לארץ ישראל לאחר מלחמת העולם השנייה ובשנת 1948 החל להופיע העיתון בעריכתו בתל אביב. בדצמבר 1952 נסגר העיתון ליום אחד, עקב עבירת צנזורה. לאחר מותו של מרטון (ב-1960), ערכה את העיתון הד"ר גיזלה מרטון. כסגן העורך המשיך לשמש העיתונאי דוד שן.

בין הכותבים הידועים בעיתון, בתקופת הופעתו בישראל, היו אלכסנדר זאובר, ישראל קסטנר (שכתב בעיתון עוד בטרנסילבניה, היה כתב ספורט ובהמשך היה כתב מדיני, וחזר לעבוד בישראל כעורך לילה, עד להירצחו), יוסף לפיד, אפרים קישון (אוסף טוריו שפורסמו בעיתון "אוי קלט" יצא לאור בהונגרית בשם Ige-mige, תורגם לעברית בידי אביגדור המאירי וראה אור בספר "העולה היורד לחיינו"), הסופר אילש קוצר, אוטו רפפורט, דוד דרורי ואשר דיאמנט.

החל מ-1969 ועד 1994 היה העיתון בבעלות "החברה המאוחדת לפרסומים והדפסה" - חברה בשליטת מפלגת העבודה שהוציאה לאור עיתונים בשלל שפות. בהמשך נמכר העיתון לג'ורג' אדרי. בשנות ה-70 היה שיתוף פעולה בינו לבין לוח מעריב, ומודעות לוח מעריב פורסמו במקביל באוי קלט.

במהלך העשור הראשון של המאה ה-21 ערך את העיתון (שהפך בינתיים לשבועון) דן עופרי. לאחר מכן התמנתה סילביה ארוש-הידו (Erős-Hajdu Szilvia) כעורכת ראשית. הבעלים והמנכ"ל של העיתון היה ג'ורג' אדרי. ב-2015, עקב ידיעות על סגירתו האפשרית של העיתון, הוא נרכש על ידי קריסטוף שטיינר, אזרח הונגרי ממוצא יהודי ושתי עיתונאיות ישראליות, שרה שלמון, צלמת במקצועה, ואווה ואדס, עיתונאית, שמונתה לעורכת הראשית. תדירות העיתון הפכה לפעם בחודשיים, אך הוא ממשיך לספק תוכן עשיר בשפה ההונגרית. העיתון מופץ באלף עותקים, מאתיים מהם בהונגריה.

## קישורים חיצוניים
* 

* אוי קלט, באתר "עיתונות יהודית היסטורית" של הספרייה הלאומית
* אוי קלט באתר עיתונות יהודית היסטורית (גרסה בת חיפוש בכל טקסט העיתון)
* 
* 
* 

## הערות שוליים

*
קטגוריה:ישראל: שבועונים
קטגוריה:עיתונות יהודית
קטגוריה:ישראל: עיתונים
קטגוריה:הונגרית
קטגוריה:יהדות הונגריה
קטגוריה:יהדות רומניה
קטגוריה:הונגרית בישראל
קטגוריה:ציונות בהונגריה
טאסילו פון דר לאסה

הברון **טאסילו פון דר לאסה** (בגרמנית: **Tassilo, Baron von Heydebrand und der Lasa**; 17 באוקטובר 1818 – 27 ביולי 1899) היה שחמטאי גרמני והיה אחד מהחברים של הפליאדות של ברלין.

## חייו
פון דר לאסה נולד בברלין. למד משפטים בבון ובברלין. משנת 1845 היה דיפלומט בשירות פרוסיה, ושירת בסטוקהולם, בקופנהגן, בריו דה ז'ניירו ובמקומות נוספים. הוא פרש מהשירות הדיפלומטי בשנת 1864 ולאחר מכן הקדיש את כל זמנו לנושאי השחמט.

לעולם השחמט המודרני הוא מוכר בעיקר כמי שסיים את כתיבת ספר הפתיחות המקיף הראשון Handbuch des Schachspiels, שעד היום מכונה בקיצור "הבילגר" על שמו של פול בילגר שהתחיל את כתיבת הספר אך לא זכה לסיימו.

בשנת 1850 פרסם פון דר לאסה בעיתון בשחמט הגרמני קריאה לתחרות שחמט בינלאומית, הראשונה אי פעם, שתתקיים בגרמניה. במקום זאת התחרות הראשונה מסוגה התקיימה בשנת 1851 בלונדון. פון דר לאסה לא שיחק בתחרויות, היות שהיה עסוק מדי, אך שיחק היטב גם נגד שחקנים מובילים כהווארד סטאונטון ואדולף אנדרסן. הוא חקר את ההיסטוריה של השחמט והיה תאורטיקן.

פון דר לאסה פרסם מאמרים רבים בעיתונות השחמט הגרמנית ובשנת 1897 פרסם את עבודתו הגדולה "מחקרים על ההיסטוריה והספרות השחמטאית" Geschichte und Literatur des Schachspiels, Forschungen. במהלך מחקריו הוא סייר בארצות רבות (כולל נסיעה מסביב לעולם בשנים 1887–1888) ואסף ספרי שחמט רבים לספריתו. את קטלוג הספרייה פרסם בשנת 1896. בשנת 1898 איגוד השחמט הגרמני בחר בו לחבר כבוד, הראשון אי פעם, כהוקרה לפועלו בנושאי השחמט.

אחד משירותיו האחרונים של פון דר לאסה היה לעודד את הרולד מארי להעמיק את המחקרים על ההיסטוריה המוקדמת של השחמט. פון דר לאסה מת ביולי 1899 בליסה, כיום בפולין. ספרייתו עדיין שמורה במצבה המקורי בארמון קורניק ליד פוזנן.

## התמודדויות

## לקריאה נוספת
 
* Vlastimil Fiala (Ed.): *Tassilo von Heydebrand und der Lasa and his chess collection: international conference of chess historians, September 16-18* (2003). Biblioteka Kórnicka, 2003. 


## קישורים חיצוניים

* מאמר מקיף על פון דר לאסה
* ספר סרוק של פון דר לאסה,books.google.com
* ספר על גרקו ולוצנה של פון דר לאסה,books.google.com
* מידע כללי

קטגוריה:ערכים שבהם תבנית בריטניקה אינה מתאימה
קטגוריה:שחמטאים גרמנים
לאסה
קטגוריה:דיפלומטים גרמנים
קטגוריה:ברלין: אישים
קטגוריה:גרמנים שנולדו ב-1818
קטגוריה:גרמנים שנפטרו ב-1899
סעודיה (חברת תעופה)

200px|ממוזער|שמאל|סמליל החברה הקודם
[ממוזער|שמאל|250px|[בואינג 777|בואינג 777-200ER של חברת סעודיה]]
[ממוזער|שמאל|250px|[בואינג 777|בואינג 777-300ER של החברה]]
[ממוזער|שמאל|250px|[איירבוס A330|איירבוס A330-300 של החברה]]
[ממוזער|שמאל|250px|[בואינג 747|בואינג 747-8F של סעודיה קרגו]]
חברת התעופה **סֻּעוּדִּיָּה** (או בשמה הקודם: **סעודי אראביאן איירליינס**, בערבית: **الخطوط الجوية العربية السعودية**; באנגלית:** Saudi Arabian Airlines**) היא חברת התעופה הלאומית של ערב הסעודית. מרכז הפעילות הראשי של החברה נמצא בנמל התעופה של ג'דה עם מרכזים נוספים בנמלי התעופה של ריאד ודמאם.

## תולדות החברה
החברה נוסדה ב-1945 כשנשיא ארצות הברית פרנקלין רוזוולט העניק למלך סעודיה מטוס דאגלאס DC-3.

נכון לשנת 2010, בשונה מרוב חברות התעופה בעולם, מפעילה החברה צי מטוסים של ארבע יצרניות שונות - מטוסים מתוצרת חברות התעופה המובילות בעולם בואינג, איירבוס ואמבראר וכן של מקדונל דאגלס הוותיקה שהתמזגה בשנת 1997 עם חברת בואינג.

ב-29 במאי 2012 כחלק ממיתוג מחדש שנעשה לרגל כניסתה של החברה לברית התעופה סקאיי טים, שונה שם החברה מ-סעודי אראביאן איירליינס, לשם ששימש אותה בין השנים 1972-1996; "סעודיה".

## צי המטוסים
צי המטוסים של החברה נכון לינואר 2021:

## ראו גם
*האסון האווירי בצ'רקהי דאדרי
*טיסה 163 של סעודיה

## קישורים חיצוניים

* 

*  מדיה וקבצים בנושא סעודיה באתר Airliners.net

## הערות שוליים

קטגוריה:חברות תעופה לאומיות
קטגוריה:ערב הסעודית: תעופה
קטגוריה:חברות סעודיות
קטגוריה:אסיה: חברות תעופה
סוני פיין

**סוני פיין** (באנגלית: **Sonny Payne**; 4 במאי 1926 - 29 בינואר 1979) היה מתופף ג'אז אמריקאי שנודע בעיקר בזכות עבודתו עם קאונט בייסי וכן עם הארי ג'יימס. פיין נולד בניו יורק, בנו של המתופף של וילד ביל דייוויס.

פיין קיבל את הכשרתו המוזיקלית מאביו ומויק ברטון והחל לנגן בצורה מקצועית ב-1944. בשנות הארבעים עבד עם כמה וכמה מוזיקאים בסביבות ניו יורק, וצבר לו מוניטין. בשנות החמישים החל לעבוד עם ארסקין הוקינס והביג בנד שלו, וכן הוביל תזמורת משל עצמו למשך שנתיים. לקראת סוף 1954 פיין עבר לנגן עם בייסי והפך למתופף הקבוע שלו למשך יותר מעשר שנים. אצל בייסי זכה פיין להביע את עצמו בחופשיות רבה, והיה אחד הקולות הבולטים בהקלטותיו. ב-1965 עזב את בייסי ועבר להוביל שלשה משל עצמו יחד עם הסקסופוניסט אילנוי ג'אקט. פיין היה חוזר מזמן לזמן לנגן עם בייסי והביג בנד שלו, גם בתקופה בה עבד עם מוזיקאים אחרים. אך את סוף הקריירה שלו בילה בעיקר עם הארי ג'יימס והביג בנד שלו, לשם הצטרף בשנת 1966 ובה ניגן עד ימיו האחרונים.

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:נגני ג'אז: מתופפים
קטגוריה:מתופפים אמריקאים
קטגוריה:אמריקאים שנולדו ב-1926
קטגוריה:אמריקאים שנפטרו ב-1979
מרשה קרוס

**מרשה קרוס** (באנגלית: **Marcia Cross**, נולדה ב-25 במרץ 1962) היא שחקנית טלוויזיה וקולנוע אמריקאית הידועה בעיקר בתפקידה כברי ואן די קאמפ בסדרה "עקרות בית נואשות".

## ביוגרפיה
קרוס נולדה במרלבורו שבמסצ'וסטס כאמצעית מבין שלוש בנות במשפחה קתולית, אמה מורה ואביה מנהל אישי, סיימה את לימודיה בבית הספר ג'וליארד בניו יורק וכן לימודי פסיכולוגיה באוניברסיטת אנטוניץ' בלוס אנג'לס.

התפקיד הראשון שלה היה באופרת הסבון "The Edge of Night". מאוחר יותר היא שיחקה גם באופרות הסבון "נוטס לנדינג" ו"לחיות את החיים".
מ-1992 במשך שש שנים, השתתפה בסדרת הדרמה "מלרוז פלייס", בתפקיד קימברלי שואו. לאחר מכן נטלה הפסקה ממשחק לטובת לימודים. בשנת 1996 שיחקה בסרט הטלוויזיה של ABC "כל מה שהיא אי פעם רצתה" בתור אישה צעירה הנואשת לילד אך אינה יכולה להסתכן בהריון בגלל התרופות שעליה ליטול כדי לשלוט בהפרעה הדו-קוטבית שלה.

בין השנים 1997–2005 שיחקה במספר סדרות בתפקידי אורח, בהן "CSI", "אלי מקביל", "מלך השכונה" ו"סיינפלד" כרופאת עור שסיינפלד יוצא עימה.
ב-2005 שיחקה במשך כשנה בסדרה "אוורווד" ועזבה לטובת התפקיד של ברי ואן די קאמפ ב"עקרות בית נואשות", על תפקיד זה הייתה מועמדת לפרס אמי ולשלושה פרסי גלובוס הזהב. ב-2018 השתתפה בסדרת הרשת "Youth & Consequences", אשר שודרה ביוטיוב פרימיום.

## חיים אישיים
קרוס הייתה בת זוגו של השחקן ריצ'רד ג'ורדן שהיה מבוגר ממנה ב-25 שנה. בשנת 1993 נפטר ג'ורדן מגידול במוח. בשנת 2006 התחתנה עם המתווך טום מהוני.

זמן קצר לאחר חתונתם עברה הפריה חוץ גופית ובפברואר 2007, זמן קצר לפני יום הולדתה ה-45 ילדה תאומות.

ביוני 2019 חשפה קרוס כי היא נאבקה בסרטן פי-הטבעת וכרגע הגידול נמצא בנסיגה.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא אירי
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
אריס סלוניקי (כדורסל)

**אריס סלוניקי** (ביוונית: **Κ.Α.Ε Άρης**) היא קבוצת כדורסל יוונית מהעיר סלוניקי, המתמודדת בליגת העל היוונית וביורוקאפ.

## היסטוריה
המועדון נוסד ב-1922, כחלק מ. המועדון החל לשחק ב-1928 במסגרת מסודרת של ליגה, כאשר הוקמה ביוון ליגה חצי מקצועית.

עד שנות ה-80 אריס נחשבה למועדון השלישי בחשיבותו ביוון, אחרי פנאתינייקוס ואולימפיאקוס. מתחילת שנות השמונים עד לשנות ה-90 אריס סלוניקי זכתה בשבע אליפויות וחמישה גביעים והייתה הקבוצה היוונית הראשונה שזכתה להצלחה במפעלים האירופים עם העפלתה לשלושה פיינל פורים רצופים של גביע אירופה לאלופות (1988, 1989, 1990). מתחילת שנות ה-90, חלה ירידה משמעותית ביכולותיה הספורטיביות של הקבוצה והיא נחשבת ביוון כקבוצה מהדרג השני. המועדון זכה בשלושה תארים אירופים החל משנות ה-90. בעונת 2015/2016 מתמודדת הקבוצה במסגרת היורוקאפ.

האולם הביתי של המועדון הוא **[[היכל אלכסנדריו מלטרון]]**, המכיל 5,500 מקומות ישיבה.

## תארים והישגים
***[[ליגת העל היוונית בכדורסל|הליגה היוונית]]**:
**אליפות (10): 1930, 1979, 1983, 1985, 1986, 1987, 1988, 1989, 1990, 1991
**מקום שני: 1980, 1984
***[[הגביע היווני בכדורסל|הגביע היווני]]**:
**זכייה (8): 1985, 1987, 1988, 1989, 1990, 1992, 1998, 2004
**גמר: 1984, 1993, 2003, 2005, 2014, 2017
***[[גביע קוראץ']]**:
**זכייה (1): 1997
* **[[גביע ספורטה]]**:
**זכייה (1): 
* **[[יורוקאפ צ'לנג']]**:
**זכייה (1): 2003
***[[גביע יול"ב]]**:
**גמר: 2006

## שחקני עבר בולטים

## מאמנים מפורסמים
* יאניס יואנידיס
* דושאן איבקוביץ'
* צביקה שרף
*  דייוויד בלאט
* שרון דרוקר

## ראו גם
*אריס סלוניקי (כדורגל)

## קישורים חיצוניים

*

*
קטגוריה:קבוצות כדורסל יווניות
כדורסל
פרדריק דיקון

**פרדריק דיקון** (באנגלית: **Frederick Deacon**; ינואר 1829 - 20 בנובמבר 1875) היה שחמטאי בריטי.

## קריירה
דיקון ניצח בדו-קרב את ו. גילבי 2-1 והפסיד בדו-קרב לראנקן 0–2 בלונדון בתחרות 1851. (ניצח: שמואל בודן).

דיקון ניצח דו-קרבות מול אדוארד לווה 7.5-2.5 בשנת 1851 ואת קארל מאיה 5-2 בשנת 1852.

דיקון הגיע למקום השני, אחרי ג'ורג' הנרי מקנזי בתחרות לונדון 1862, חלק מקום 11 בתחרות אחרת שהתקיימה בלונדון באותה שנה (ניצח: אדולף אנדרסן)
והפסיד דו-קרב לוילהלם שטייניץ 1.5-5.5 בלונדון בשנת 1863.

## קישורים חיצוניים

## הערות שוליים

קטגוריה:שחמטאים בריטים
קטגוריה:בריטים שנולדו ב-1829
קטגוריה:בריטים שנפטרו ב-1875
אולימפיאדת סנט מוריץ (1928)

**[[אולימפיאדת החורף]] ה-2** נערכה מ-11 בפברואר עד 19 בפברואר 1928 בעיר סנט מוריץ שבשווייץ.

באולימפיאדה זו השתתפו ספורטאים מ-25 מדינות.

## מדליות

בריצת 500 מטר הוענקו 2 מדליות זהב ו-3 מדליות ארד ללא מדליות כסף.

## קישורים חיצוניים
* 
* 

1928
קטגוריה:1928 בספורט
סנט מוריץ
קטגוריה:גראובינדן
*
האנו מוטולה

**האנו מוטולה** (פינית: **Hanno Möttölä**; נולד ב-9 בספטמבר 1976 בהלסינקי, פינלנד) הוא כדורסלן עבר פיני ששיחק בעמדת הפאוור פורוורד. מוטולה המתנשא לגובה של 2.13 מטרים נחשב בשיאו לאחד הכדורסלנים המוכשרים באירופה.

## קריירת משחק
מוטולה החל לשחק בגיל 15, בקבוצת לפנארנטה. לאחר שלוש עונות בקבוצה עבר לארצות הברית, שם שיחק באוניברסיטת יוטה. 

לאחר המכללה החליט מוטולה להירשם לדראפט ה-NBA. הוא נבחר בסיבוב השני במקום ה-40 על ידי אטלנטה הוקס בה שיחק שתי עונות, בהן לא שיחק דקות רבות. לכן עבר לאירופה לטאו ויטוריה הספרדית שזכתה בגביע הספרדי. 

לאחר עונה אחת בלבד עבר לסקיפר בולוניה שהגיעה לגמר אליפות איטליה ולגמר היורוליג. לאחר שתי עונות בקבוצה עבר לסקאבוליני פזארו ולאחר מכן לדינמו מוסקבה הרוסית. לאחר מכן עבר לז'לגיריס קובנה, ואז לאריס סלוניקי, בה שיחק עונה אחת. 

בשל חולשת נבחרתו, פינלנד, מוטולה השתתף פעם אחת בלבד באליפות אירופה, בשנת 1995.

## קישורים חיצוניים

ימין|ממוזער|האנו מוטולה|250px

קטגוריה:כדורסלנים פינים
קטגוריה:כדורסלני אטלנטה הוקס
קטגוריה:כדורסלני סאסקי בסקוניה
קטגוריה:כדורסלני פורטיטודו בולוניה
קטגוריה:כדורסלני דינמו מוסקבה
קטגוריה:כדורסלני ז'לגיריס קובנה
קטגוריה:כדורסלני אריס סלוניקי
קטגוריה:כדורסלני אוניברסיטת יוטה
קטגוריה:כדורסלני סקאבוליני פזארו
קטגוריה:בחירות דראפט של אטלנטה הוקס
קטגוריה:פינים שנולדו ב-1976
ד'נאש

**ד'נאש** (בספרדית: **D'NASH**) היא להקת בנים ספרדית, הידועה בעיקר בזכות ייצוגה של ספרד באירוויזיון 2007.
## חברי הלהקה
* באסטי - אסטבן פינרו קאמאצ'ו נולד ב-28 בפברואר 1981, קדיס.
* מיקל - מיכאל הנט סוטומז'ור נולד ב-20 בינואר 1983, פורטו דה לה קרוז.
* חאבי - פרנסיסקו חביאר אלברס קולינט נולד ב-30 באפריל 1983, סביליה.

### חברים קודמים
* אוני - אנטוניו מרטוס אורטיז נולד ב-19 בפברואר 1981, ולנסיה.

## ביוגרפיה
בפברואר 2006, הלהקה שחררה את סינגל הבכורה שלהם: "מסוגל להכל" (Capaz de todo). האלבום, הנושא את אותו שם, שוחרר כחודש לאחר מכן ב-28 במרץ. 
ביוני 2006, שחררה הלהקה את הסינגל השני שלה, בלדה הנושאת את השם "היכן את?" (Donde Eatas?). האלבום יצא לאור שוב בתוספת של עוד שני שירים: "מה את יודעת על אהבה?" (Qué Sabes del Amor), 
ו"מאחורי הכוכבים" (Más Allá de las Estrellas), שיר לחג המולד. השיר נהפך מאוחר יותר לשיר הנושא בקידומה של מהדורת האלבום החדשה.
ב-24 בפברואר 2007, הלהקה זכתה בתחרות בטלוויזיה הספרדית אשר חיפשה אחר הכוכב הבא שייצג את ספרד באירוויזיון 2007, שהתקיים ב-12 במאי בהלסינקי.
רגע לפני כניסתם לתחרות, הם הודיעו על שינוי שם הלהקה מ"נאש" ל"ד'נאש" בעקבות השתתפותו של ראפר המכונה נאץ' (אם כי זה לא מדויק; להקתו נקראה הנאץ' וייצגה את מיורקה).
בתחרות, הם שרו את השיר "אוהב אותך, חיים שלי" (I Love You Mi Vida), שהגיע למקום 20 מתוך 24,וקיבל בסה"כ 43 נקודות.
באפריל 2007, הם שחררו מחדש את האלבום שלהם, בצירוף השיר "I Love You Mi Vida" ועוד שירים נוספים אותם שרו בתחרות קדם-האירוויזיון הספרדי בהם זכו, ביניהם קאבר ללהיט "Stand by Me" של בן א. קינג.
האלבום דורג במקום ה-23 בספרד ומכר בסה"כ 20,000 עותקים.
בנובמבר 2007, הלהקה שחררה סינגל חדש הנושא את השם "אמנדה" (Amanda), שנכנס לאלבומם החדש "הכל הולך להשתנות" (Todo Va a Cambiar) שיצא ב-4 בדצמבר 2007.

## פרויקטים נוכחיים
ב-22 ביולי 2008 הודיע חבר הלהקה אוני כי יעזוב את הלהקה בספטמבר, עם סיום סיבוב ההופעות, כדי להשתתף במחזה "אה" מאת נצ'ו קאנו, ולפתח קריירה על במות התיאטרון ומחזות הזמר. שלושת החברים הנותרים יצרו קליפ חדש לשיר "Amanda" כדי לקדם את האלבום שעומד לצאת בפורטוגל. כרגע הלהקה עובדת על אלבום חדש שמועד יציאתו נדחה.

## דיסקוגרפיה
* "Capaz De Todo" - יצא ב-27 במרץ 2006. נמכרו מעל ל-200,000 עותקים.
:סינגלים מתוך האלבום: 
:: 2006 : "Capaz De Todo"
:: 2006 : "Dónde Estás" 
:: 2006 : "Más Allá de las Estrellas"
:: 2007 : "I Love You Mi Vida" (מתחרות האירוויזיון, 2007)
:: 2007 : "Stand by Me" 

* "Todo Va A Cambiar" - יצא ב-4 בדצמבר 2007.
:סינגלים מתוך האלבום:
:: 2007 : "Amanda"

## קישורים חיצוניים
* 

קטגוריה:להקות בנים
קטגוריה:להקות ספרדיות
קטגוריה:משתתפי אירוויזיון 2007
קטגוריה:נציגי ספרד באירוויזיון
רויאל אייר מרוק

[ממוזער|שמאל|250px|[בואינג 747-400 של החברה.]]
**רויאל אייר מרוק** (בערבית מרוקאית: **الخطوط الملكية المغربية**) היא חברת התעופה הלאומית של מרוקו. בסיסה הראשי של החברה נמצא בעיר קזבלנקה. החברה מפעילה טיסות סדירות פנימיות במרוקו וכן טיסות בינלאומיות ליעדים באפריקה, אסיה, אירופה וצפון אמריקה. רוב מניות רויאל אייר מרוק בידי הממשלה, והיא חברה בהתאחדות חברות התעופה הערביות.

## היסטוריה
החברה נוסדה בשנת 1953 על ידי מיזוג של שתי חברות תעופה.
בשנת 1957, אחרי עצמאות מרוקו קיבלה את השם **רויאל אייר מרוק** והחלה לטוס ליעדים בינלאומיים מבסיסה בקזבלנקה.

בשנת 1960 קיבלה החברה את מטוס הסילון הראשון שלה.

בשנת 2017 החליטה החברה בשיתוף בואינג, על הסבת בואינג 767 מנוסעים למטען כדי להגביר את יכולותיה של רויאל אייר מרוק קרגו (אנ').

## בעלות ומספרים
ממשלת מרוקו מחזיקה ב-96 אחוזים של החברה וחברת אייר פראנס ב-2.00%. הממשלה רוצה להפריט את החברה באופן חלקי על ידי מכירת 25%. לרויאל אייר מרוק יש 5719 עובדים, ובבעלותה 99% של חברת אטלס בלו, ו-51% של חברת אייר סנגל וחברת אייר גבון.

## צי המטוסים
צי המטוסים של החברה נכון לנובמבר 2020:

[ממוזער|מטוס בואינג 787 דרימליינר של רויאל אייר מרוק בנ[נמל התעופה הבין-לאומי ג'ון פ' קנדי|מל התעופה ג'ון קנדי בניו יורק]]

## פעילות החברה בישראל
ב-13 במרץ 2022, לאחר מספר דחיות בשל מגפת הקורונה, החלה החברה להפעיל קו בין קזבלנקה לתל אביב בתדירות של 4 טיסות שבועיות במטוסי הבואינג 737 של החברה.

החל מיולי 2023 החברה החלה להפעיל קו בין ישראל לאיסטנבול בתדירות של טיסה שבועית במטוסי בואינג 767 של החברה הקו מבוצע לצורך העברות מטען.

## ראו גם
* טיסה 630 של רויאל אייר מרוק

## קישורים חיצוניים

* 

## הערות שוליים

קטגוריה:חברות תעופה לאומיות
קטגוריה:אייר פראנס-KLM
קטגוריה:מרוקו: תעופה
קטגוריה:חברות מרוקאיות
קטגוריה:אפריקה: חברות תעופה
קטגוריה:Oneworld
בית ספר שדה עין גדי

[ממוזער|250x250px|בית הספר בשנת [1974]]
**בית ספר שדה עין גדי** הוא בית ספר שדה הראשון בישראל. בית הספר נמצא על גבעה, צפונית לקיבוץ עין גדי, במרחק הליכה מאתרי שמורת עין גדי: נחל דוד, נחל ערוגות, בית הכנסת העתיק בעין גדי והמקדש הכלכוליתי בגבעה שמעל הקיבוץ.

## היסטוריה
בית-ספר שדה הראשון, בעין גדי, הוקם בשנת 1960 על ידי יוסי פלדמן. הוא נועד ל"חינוך הציבור ובפרט בני-הנוער בשמירת הטבע". לימים ביוזמת החברה להגנת הטבע החלו לפעול עשרות מרכזים דומים בכל רחבי הארץ, הן כיחידות שדה בתי ספר שדה והן כיחידות עירוניות הקרויים מל"שים (מרכזים ללימודי שדה).

בבית הספר, הנקרא על שם עמי אסף, יש חדרי אירוח, תצוגה זואולוגית וארכאולוגית, אוסף גאולוגי וחיזיון אור-קולי על מדבר יהודה. באזור מעיינות ואתרים היסטוריים וארכאולוגיים. בקרבת בית הספר: מערות קומראן ועינות צוקים מצפון, מעלה בני המושבים ממערב, מצדה מדרום, עין בוקק והנחלים דרגות, משמר וזוהר. דרומה יותר מפעלי ים המלח, מישור עמיעז, נחל פרצים ומערת הקמח.

בית הספר מפיץ עלון בשם נחליאלי, המפרט תצפיות שנערכו באזור על בעלי כנף ויונקים, עדכון הקוראים בדרישות הביטחון והצעות לטיולים באזור.

בית הספר שדה בעין גדי תוכנן על ידי האדריכל נחום זולוטוב בין השנים 1962–1963. הפרויקט הזה נחשב לאחד מהנדבכים החשובים בתולדות האדריכלות הישראלית. הפרויקט הופיע במגזיני אדריכלות ישראלים ובינלאומיים מאותה העת. המבנה החדש נחנך בשנת 1967.

## קישורים חיצוניים
* על בית ספר שדה עין גדי, באתר החברה להגנת הטבע
* 
* 

## הערות שוליים

קטגוריה:עין גדי
עין גדי
קטגוריה:מבנים ואתרים שתכנן נחום זולוטוב
קטגוריה:1960 בישראל
שמואל בודן

**שמואל בודן** באנגלית: **Samuel Standidge Boden**; (1826–1882) היה שחמטאי אנגלי.

בן תקופתם של אדולף אנדרסן והווארד סטאונטון, נחשב לטוב שבשחקני השחמט של אנגליה. בשנת 1851 שיחק בתחרות שחמט מקבילה לתחרות הבינלאומית שהתקיימה בלונדון, שבה שיחקו רק שחקנים מאנגליה ומאירלנד. בודן ניצח בגמר את ראנקן 3-0 וזכה בתחרות
http://books.google.com/books?id=_SUCAAAAYAAJ&pg=PR9&dq=#PPA207,M1. שנה לאחר מכן ניצח את בן ארצו ג'ון אוון +7 -2 =2 (+ ניצחונות – הפסדים = תוצאות תיקו).

על שמו קרויה התבנית "מט בודן" על פי התבנית ממשחקו בשנת 1853 נגד שולדר.

הנה דוגמה להיווצרות מט כזה ממש בשלב הפתיחה של משחק סימולטני משנת 1934:

המסע האחרון שהשחור שיחק היה 10... 0-0-0. משום שהכלים הלבנים כבר מכוונים לאגף המלכה, הצרחה גדולה זו היא שגיאה גסה.

11. א:ב4! מה:א1+ 12. מד2! מה:ח1 הלבן הקריב שני צריחים כדי להטות את המלכה השחורה ממוקד ההתרחשויות. כעת ההכנות הסתיימו וניתן לממש את מט בודן:

13. מה:ג6+! ב:ג6 14. רא6 מט.

משחק זה מפורסם בעיקר משום ההקרבות הרבות שבוצעו בו ומכונה בשם "הפרואני האלמותי". http://www.chessgames.com/perl/chessgame?gid=1264050

אחת מההסתעפויות של הגנת פילידור קרויה על שמו בעקבות אחד המשחקים ששיחק מול פול מורפי.

פול מורפי היה בדעה שבודן הוא השחקן האנגלי החזק ביותר, למרות שלתומאס וילסון בארנס הייתה תוצאה מצטברת טובה יותר נגדו מאשר בודן.

## קישורים חיצוניים

* ספר סרוק שכתב בודן,books.google.com
* אומדן מד כושר של בודן
* תמונת נוף שצייר בודן

## הערות שוליים

קטגוריה:שחמטאים בריטים
קטגוריה:בריטים שנולדו ב-1826
קטגוריה:בריטים שנפטרו ב-1882
פריטה לסירוגין

**פריטה לסירוגין** (באנגלית: **Alternate picking**) היא השיטה המקובלת והנפוצה ביותר כיום לשימוש במפרט - פריטה למטה ולמעלה לסירוגין על פי הפעמות בתיבה. שיטה המאפשרת להגיע למהירויות נגינה גבוהות. השיטה נמצאת בשימוש נגני העוד והמנדולינה כבר מעל לאלף שנה. עם התפתחות טכניקת הנגינה בגיטרה חשמלית, גם נגני כלי זה אימצו את השיטה. שיטה זו מאפשרת נגינה מהירה בהרבה מאשר פריטה באותו הכיוון כל הזמן.

פריטה בסגנון הזה היא טכניקה שאותה צריך לפתח עם הזמן. כדי לפתח טכניקה זו ועל-מנת להגיע ליכולות גבוהות, צריך להתאמן על תרגילי נגינה כגון: עליית וירידת סולמות, פירוקי סולמות או נגינה כרומטית (שעל פי נגנים רבים נחשבת לדרך הכי טובה לשיפור הקוארדינציה בין היד הפורטת ליד המאצבעת).

מאז שנות ה-60, כאשר השימוש בפריטה לסירוגין החלה להיות נפוצה ושימושית יותר, בעיקר ברוק ולאחר מכן גם במטאל - החלו נגנים ומדריכי/מורי נגינה רבים, לפרסם קובצי תרגילים לשיפור הטכניקה הזו וטכניקות נגינה אחרות. כיום גם אפשר למצוא סרטי וידאו וDVD בהם גיטריסטים של להקות ידועות מסבירים בעזרת נגינה פרקטית איך לנגן את מה שמופיע בקובץ התרגילים המצורף לסרט ההדרכה.

קטגוריה:טכניקות מוזיקליות
קטגוריה:גיטרה
משולם עמית

**משולם עמית** (1935 – 3 ביולי 2024) היה ניצב במשטרת ישראל, כיהן כמפקד משמר הגבול.

## ביוגרפיה
ב-1963 התגייס למשמר הגבול ושירת כמפקד מחלקה. בשנים 1964–1966 שירת באתיופיה במסגרת צוות ההקמה של המשטרה המקומית. לאחר שובו לישראל שירת כסגן מפקד פלוגה ח', מפקד פלוגה ח', מפקד פלוגה י"ג, קצין הדרכה וקצין מבצעים. לאחר לימודים בפו"ם מונה ב-1974 לסגן מפקד מחט"ב בדרגת סגן-ניצב, בשנים 1975–1978 שירת כראש מחלקת הדרכה במטה הארצי, החל מאוגוסט 1976 בדרגת ניצב משנה. ב-1978 קודם לדרגת תת-ניצב ומונה לעוזר ראש אג"ם במטה הארצי, ב-1981 מונה למפקד מרחב הנגב ובשנים 1981–1985 כיהן כמפקד מרחב חיפה. ב-1985 מונה לראש אגף מבצעים בדרגת ניצב. בשנים 1989–1993 פיקד על משמר הגבול.

לאחר פרישתו מפיקוד על משמר הגבול היה בין השנים 1994–1999 נציג בוועדה העירונית לענייני חינוך, תרבות וספורט מטעם סיעת "ירושלים מלוכדת" בראשות ראש העיר אהוד אולמרט. בבחירות בשנת 1996 הוצב במקום השלישי ברשימת מולדת לכנסת, אולם מולדת זכתה רק בשני מושבים והוא לא נכנס לכנסת.

עמית נפטר ב-3 ביולי 2024. היה בעלה השני של הסופרת גלילה רון־פדר-עמית.

## הערות שוליים

קטגוריה:מפקדי משמר הגבול
קטגוריה:ראשי אגף שיטור וביטחון
קטגוריה:חברי מועצת העיר ירושלים
קטגוריה:פעילי מפלגת מולדת
קטגוריה:בית הכרם: אישים
קטגוריה:אישים הקבורים בחלקת המשטרה בהר הרצל
קטגוריה:ישראלים שנולדו ב-1935
קטגוריה:ישראלים שנפטרו ב-2024
אדוארד מורלי

**אדוארד מורלי** (באנגלית: **Edward Williams Morley**; 29 בינואר 1838 – 24 בפברואר 1923), כומר ופיזיקאי אמריקאי יליד ניו ג'רזי.
## ביוגרפיה
למד במקביל לימודים מתקדמים במדע ובתאולוגיה. בשנת 1868 הוסמך לכמורה. שנה מאוחר יותר מונה לפרופסור לפיזיקה במכללת וסטרן ריזרב באוהיו. בשנת 1906 פרש מן המכללה.

מורלי ערך ניסיונות רבים בגזים שונים, כדי למדוד את הצפיפות ואת המסה האטומית שלהם.
יחד עם אלברט אברהם מייקלסון ערך את "ניסוי האתר" המפורסם כניסוי מייקלסון-מורלי.

משנת 1895 מורלי היה נשיא האגודה האמריקאית לקידום המדע (AAAS) ומשנת 1899 היה הנשיא של האגודה האמריקנית לכימיה (ACS). בשנת 1907 הוא קיבל את מדליית דייווי מהחברה המלכותית. הוא גם זכה במדליית אליוט קרסון, שהוענקה על ידי מכון פרנקלין מפילדלפיה, בשנת 1912, על תרומות חשובות למדע הכימיה. 

## ראו גם
* ניסוי מייקלסון-מורלי

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:פיזיקאים אמריקאים
קטגוריה:בוגרי ויליאמס קולג'
קטגוריה:זוכי מדליית דייווי
קטגוריה:זוכי מדליית אליוט קרסון
קטגוריה:אמריקאים שנולדו ב-1838
קטגוריה:אמריקאים שנפטרו ב-1923
Another Brick in the Wall

"**Another Brick in the Wall**" (בתרגום חופשי: "**עוד לבנה בחומה**") הוא שיר מפורסם בשלושה חלקים מתוך האלבום *[[The Wall]]* של להקת פינק פלויד שיצא בשנת 1979. שלושת השירים נכתבו על ידי רוג'ר ווטרס, סולן ובסיסט הלהקה.

השירים זכו להצלחה גדולה במצעדים (כשבכל המצעדים השבועיים והשנתיים בהם השתתפו הגיעו לעשירייה הראשונה), זכו לתוארי זהב ופלטיניום במספר מדינות, ואף נבחרו למקום ה-375 ברשימת 500 השירים הגדולים של המגזין "רולינג סטון". החלק השני ("**part 2**"), הידוע גם בשם "We don't need no education", זכה להצלחה רבה במיוחד. בשיר הועלתה טענה לפיה מערכת החינוך היא משתקת ומונעת מהילדים יצירתיות וחופש מחשבה. השיר זכה במקום הראשון ב"מצעד העשור" של גלי צה"ל לסיכום שנות השמונים. הוא נכלל במצעד על אף העובדה שיצא לאור באלבום "החומה" כבר ב-1979, שכן הוא שוחרר כסינגל בארצות הברית בינואר 1980.

הלהקה מתחה בשיר זה ביקורת חריפה על מערכת החינוך. הוא בוצע על ידי מקהלת בית ספר בשירה "רובוטית", בהתאם למילות השיר. במיוחד נודע ממנו הפזמון:

השיר נודע גם בווידאו קליפ מתוך הסרט *[[פינק פלויד - החומה]]*, בו בין השאר מוצג תלמיד המושם ללעג בפומבי על ידי מורו, משום שכתב שירה במהלך שיעור הכולל שינון בלבד, הצגת התלמידים כחלק מפס ייצור שגורם לכולם להיות אחידים, התמרדות של התלמידים ולבסוף טחינתם והפיכתם לבשר. כל אחד מהחלקים מתאר חלק בחייו של פינק גיבור הסרט: חלק 1 – העלאת זיכרונותיו של פינק בילדותו; חלק 2 – הסבל של פינק בבית ספרו מפני שהוא והתלמידים סבלו מאי חינוך; חלק 3 – הידרדרותו של פינק לסמים. שלושת החלקים יחדיו נמשכים 8 דקות.

## קישורים חיצוניים

קטגוריה:שירי פינק פלויד
קטגוריה:שירי סינדי לאופר
קטגוריה:שירים באנגלית
קטגוריה:שירים על בית ספר
קטגוריה:שירים על מחנכים
קטגוריה:שירי רוק מתקדם
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפיק רקורדס
קטגוריה:סינגלים בהוצאת מרקורי רקורדס
קטגוריה:סינגלים בהוצאת קולומביה רקורדס
השריר מותח המחתלה הרחבה

**השריר מותח המחתלה הרחבה** (TA: Musculus tensor fasciae latae) הוא אחד משרירי הירך. השריר ממוקם בחלק הצידי של הירך. בעת כיווצו, מותח השריר את המחתלה הרחבה העוטפת את שרירי הירך. המחתלה הרחבה ההדוקה מסביב לשרירים מאפשרת להם לפעול ביתר יעילות. כיווץ השריר גם מרחיק את הירך, מסובב אותה פנימה ומכופף אותה. חיבור השריר לשביל הכסל והשוקה מציב אותו כסינרגיסט לשריר העכוז הגדול המחובר גם הוא לשביל הכסל והשוקה.

## תיאור
תחילתו של השריר מותח המחתלה הרחבה בקוץ הכסל הקדמי העליון של עצם הכסל ובחלק הקדמי של רכס הכסל.

השריר ממוקם בין שתי שכבות של המחתלה הרחבה ובסופו הוא נאחז בשביל הכסל והשוקה אשר נאחז בחלקו המרוחק בעלי הצידי של השוקה.

## עצבוב
השריר מותח המחתלה הרחבה מעוצבב על ידי שורשי העצב המותניים הרביעי והחמישי (L4, L5) דרך **עצב העכוז העליון** (Nervus gluteus superior).

## ראו גם
* פריקת פיקת הברך

## לקריאה נוספת

* Moore KL, **Clinically Oriented Anatomy**, 3rd Ed., Baltimore, Williams & Wilkins, pp. 385-387, 1992.


## קישורים חיצוניים

קטגוריה:שרירי הגפיים התחתונות
דבח, מלך אקסום

**דבח** (מבוטא גם כ: **אזבה** או **אדחבה**) היה מלך ממלכת אקסום בשנים 230 ~ 240 לערך. הוא ובנו גרמט ידועים מכתובת דרום ערבית שמזכירה את שמיר, מלך דו-רייאדן וחימר מבקשים את עזרתו נגד המלכים הסבאים. 

## הערות שוליים

קטגוריה:שליטי אקסום
קטגוריה:מלכים אפריקאים
צ'יקונגוניה

**צ'יקונגוניה** (Chikungunya) היא מחלה נגיפית המועברת על ידי עקיצת יתושים, בעיקר הפעילים ביום ובין הערביים. המחלה לא נחשבת קטלנית אך היא מאוד לא נעימה. הנגיף נפוץ באזורים טרופים אך בעקבות התחממות כדור הארץ הנגיף יכול להתפרץ כמעט בכל מקום בעולם. 

## סימפטומים וטיפול תרופתי
הסימפטומים של המחלה דומים לקדחת דנגי. תקופת הדגירה של המחלה היא עד 12 ימים מרגע עקיצת היתוש ומלווה בחום גבוה עד 39 מעלות צלזיוס, חולשה, כאבי ראש, דלקת מפרקים, דימום נקודתי, פוטופוביה, פריחה ולפעמים גם דלקת בלחמיות העיניים ונדודי שינה.

החום לא יורד במשך כיומיים ואז צונח בפתאומיות.  הסימפטומים האחרים נמשכים שבוע לערך. דלקת מפרקים עלולה לעבור רק לאחר שבועות עד חודשים.

דלקת עיניים ממושכת עלולה לגרום לדלקת הקשתית ולפגיעה ברשתית.

אין חיסון למחלה ועל כן משתמשים במדכאי דלקת שאינם סטרואידים כגון כלורקין, איבופן ועוד. אספירין אינו מומלץ לשימוש בגלל העלאת הסיכון לדימום. מחקרים מעלים שככל שהחולה צעיר יותר כך גדלים סיכוייו להחלים מהר יותר. לדוגמה אדם בגיל צעיר עשוי להבריא תוך 5–15 ימים, אדם אחרי גיל 35 יחלים רק אחרי חודש עד חודש וחצי, ואילו החלמתו של קשיש עשויה לארוך מספר חודשים. בנוסף, עוצמת המחלה גדלה ככל שגילו של החולה גבוה יותר. מחקרים הראו כי לאישה בהיריון יש סיכוי גבוה להחלים מהמחלה מהר יחסית.

## התפרצות המחלה באיטליה
בשנת 2007 פרצה המגפה בעיירה קטנה בדרום איטליה קסטיליונה די צ'רוויה. תוך חודש אחד נדבקו יותר ממאה תושבי העיירה בעקבות הגעתו של יתוש הטיגריס האסייתי לאזור. המגפה גרמה לפאניקה ברחבי איטליה. היה ברור שמדובר במגפה אך לא היה ידוע איזה וממה היא נגרמה. רק לאחר שרוב החולים הבריאו גילו החוקרים שמדובר בנגיף צ'יקונגוניה. בספטמבר 2017 דווח על התפרצות נוספת שכללה כ-500 מקרים.

התפרצות המחלה באיטליה מסמלת עידן חדש שבו מחלות טרופיות עלולות להתפרץ באזורים לא טרופיים, בעקבות התחממות כדור הארץ המאפשרת ליתושים שמקורם באזור טרופי לחיות באזורים כמו אירופה וצפון אמריקה.

## היסטוריה
הנגיף התגלה לראשונה בשנת 1955 על ידי ו.ה.ר לומסדן ומריון רובינסון, בעקבות התפרצות בשנת 1952 בגבול בין טנזניה ומוזמביק. אותם חוקרים נתנו למחלה את שמה, הלקוח משפתו של שבט מקומי, ומשמעותו בשפת הקמקונדה "להיות נשלט", ביטוי לשיתוק והכאב האוחזים בחולים.

לנגיף פוטנציאל לשמש כנשק ביולוגי.

בנובמבר 2023, אישר מנהל המזון והתרופות האמריקאי את החיסון הראשון לשימוש בארצות הברית .

ביולי 2025 דווח על התפרצות של הנגיף בדרום סין, בעיקר בפושאן.

## קישורים חיצוניים

* 
* 
## הערות שוליים

קטגוריה:קדחות נגיפיות שמקורן בפרוקי רגליים וקדחות נגיפיות מדממות
קטגוריה:נגיפי RNA
קטגוריה:נשק ביולוגי
Celebrity Deathmatch

**Celebrity Deathmatch** היא סדרת אנימציה סאטירית ששודרה ברשת MTV האמריקאית בין 1998 עד 2002 וברשת MTV2 בין השנים 2006 עד 2007, ולאחר מכן בשידורים חוזרים ב-MTV ברחבי העולם.

בסדרה מוצגים לרוב ידוענים אמריקאים אשר מתגוששים זה עם זה בקרב עד המוות של אחד מהם או של שניהם. הסדרה ידועה באלימות גרפית במיוחד, הכוללת הרבה דם ופציעות מוקצנות (למשל, קטיעת רגלו של אחד המתחרים על ידי המתחרה השני, מתחרה שממשיך לחיות לאחר עריפת ראשו, שיפוד גופו וכו'). 

יוצר הסדרה הוא אריק פוגל (Eric Fogel). הפרקים הראשונים של התוכנית שודרו ב-MTV ב-1 בינואר וב-25 בינואר 1998, ותקופת השידור המקורית של הסדרה נמשכה מ-14 במאי 1998 ועד 20 באוקטובר 2002, וכללה 75 פרקים. נוסף עליהם נוצר פרק ספיישל, שלא נכלל במניית 75 הפרקים, פרק ששמו "Celebrity Deathmatch Hits Germany", ששודר ב-21 ביוני 2011. בתחילת 2003 הודיעו ב-MTV על כוונתם ליצור סרט המבוסס על הסדרה, אך בסוף השנה בוטל הפרויקט.

## הדמויות הראשיות
* **ג'וני גומז** (1998 - 2002) - אחד מצמד הפרשנים של הקרבות בתוכנית.
* **ניק דאימונד** (1998 - 2002) - אחד מצמד הפרשנים של הקרבות בתוכנית. 
* **מילס ליין** - השופט של הקרבות.
* **דבי מייטנפולס** - המראיינת של התוכנית. 
* **[[סטיבן ויליאמס|סטיב אוסטין]]** - מתאבק של ה-WWE ולעיתים קרובות פרשן אורח בתוכנית.

## קישורים חיצוניים
* 

קטגוריה:סדרות טלוויזיה אמריקאיות שעלו לשידור בשנת 1998
קטגוריה:סדרות הנפשה בסטופ-מושן
קטגוריה:תוכניות טלוויזיה סאטיריות
קטגוריה:MTV: תוכניות וסדרות
קטגוריה:סדרות טלוויזיה אמריקאיות שירדו משידור ועלו שוב
חמים וטעים

**חמים וטעים** (באנגלית: **Some Like It Hot**) הוא סרט קולנוע קומי אמריקאי משנת 1959, בכיכובם של מרילין מונרו, טוני קרטיס וג'ק למון, בבימויו של בילי ויילדר וכותב הסיפור של הסרט אוטו ליסאואר בשם הספרותי מיכאל לוגן.

בשנת 2000 בחר מכון הסרטים האמריקאי סרט זה לסרט הקומי האמריקאי המצחיק ביותר בכל הזמנים. בשנת 2017, הוכתר הסרט כקומדיה הטובה בכל הזמנים, במסגרת סקר שערכה רשת בי-בי-סי בין 253 מבקרי קולנוע מ-52 מדינות.. בשנת 2022 החלו הופעות של מחזמר "חמים וטעים".

## עלילה
העלילה מתרחשת בשנת 1929, ב"תקופת היובש" ובימים שקדמו לקריסת וול סטריט ולראשית השפל הגדול. שני נגנים, ג'ו וג'רי (קרטיס ולמון), נמלטים מהמאפיה, לאחר שהיו עדים במקרה למעשה רצח בשיקגו, המזכיר את טבח יום ולנטיין. הם נמלטים מהעיר, מתחפשים לנשים (בשמות הבדויים ג'וזפין ודפני) ומצטרפים ללהקת נשים העושה את דרכה ברכבת להופעות במלון בפלורידה. שניהם מתאהבים בדרך בחברת הלהקה "שוגר" (מונרו). מעצם היות השניים מחופשים לנשים, נוצרות שפע סצנות משעשעות. בין היתר, פנסיונר מיליונר בשם אוסגוד מתאהב בג'רי (דפני), ג'ו (ג'וזפין) מתחפש בעצמו לאיל נפט קר רוח, במטרה לכבוש את ליבה של שוגר, ובהמשך מגיעים אנשי המאפיה (בראשות "בונפארט" – מנהיג המאפיה, המגולם בידי נחמיה פרסוף) לאותו מלון, ומזהים כי הנשים המחופשות הם העדים לרצח.

הסרט מסתיים כאשר ג'רי מנסה לשכנע את אוסגוד שלא יוכל להינשא לו, מסיר את הפאה וקורא: "אני גבר!". אוסגוד עונה במשפט הסיום המפורסם: "Well, nobody's perfect" ("ובכן, איש איננו מושלם").

## לקריאה נוספת
* 

## קישורים חיצוניים

* 
* 
* 
[ימין|ממוזער|200px|[מרילין מונרו ב"חמים וטעים"]]

## הערות שוליים

קטגוריה:סרטי קומדיה אמריקאיים
קטגוריה:סרטי בילי ויילדר
קטגוריה:סרטי 1959
קטגוריה:זוכי פרס גלובוס הזהב לסרט קומדיה או מוזיקלי הטוב ביותר
קטגוריה:קרוס-דרסינג בקולנוע ובטלוויזיה
קטגוריה:סרטים בשימור ספריית הקונגרס
קטגוריה:סרטי קומדיה מטורפת
קטגוריה:זוכי אוסקר: התלבושות הטובות
קטגוריה:חידושים אמריקאיים לסרטים צרפתיים
קטגוריה:סרטי ג'ק למון
קטגוריה:סרטי טוני קרטיס
קטגוריה:סרטי פולחן
קטגוריה:התחזות מגדרית בקולנוע
קטגוריה:סרטי שחור-לבן אמריקאיים
קטגוריה:שיקגו בקולנוע
מקונן וולדה

שמאל|ממוזער|200px|תמונה נוספת של הראס.
רַאס **מֶקוֹנֵן ווֹלְדֵה מִכַּאֶל מלקוט** (8 במאי 1852 - 21 במרץ 1906) הידוע גם כ״אבא קאגנוו״ היה מצביא ומושל חבל הררג שבאתיופיה, ואביו של טפרי מקונן (ידוע יותר בשם היילה סלאסי). אביו היה הפיטאוורארי וולדה-מיכאל מלקוט מקונן השתייך לשושלת הסולומונית דרך אימו טגנוורק שהייתה בתו של המלך השוואני סהלה סלאסי, ובכך היה בן דודתו של הקיסר מניליק השני.
## חייו
נולד בדרפו מריאם שליד העיר אנקובר, בגיל 14 אביו לקחו לחצר מנליק השני שבזמנו היה מלך שוואה וביניהם נוצר קשר הדוק. מקונן התחתן עם יאשימבט עלי שהייתה חצי אורומו וחצי גורגית ויותר מאוחר לאחר מותה התחתן עם אחייניתה של הקיסרית טאיטו. בזמן הכיבושים הגדולים של הקיסר מנליק השני ראס מקונן פיקד על הכוחות שנכנסו לאזור הררג ואוגדן ולאחר כיבושם הוא מונה על ידי הקיסר לראס הרר (**דוכס הרר**), יותר מאוחר ראס מקונן היה ראש הפיקוד המערבי בהתרחבות ותפקידו היה להרחיב את גבולות האימפריה האתיופית מערב לכיוון הנילוס הלבן בכיבושיו הצליח לספח את כל אזור בנישנגול-גומאז דהיום וכוחתיו הגיעו עד הנילוס הלבן בסודאן וזאת בתקופת המירוץ לאפריקה. תפקידים אחרים שמילא בין היתר הם המצביא הראשי של מנליק במלחמת איטליה-אתיופיה הראשונה כולל הקרב המכריע באדווה, דיפלומט ודה פקטו שר החוץ. מושל מחוז תיגראי (1903–1906) לאחר שמושל המחוז ראס מנגשה זה הנהיג מרד. 

כמושל הררג הוא קיבל את המשורר הצרפתי ארתור רמבו ופרס עליו את חסותו ושניהם נהפכו חברים טובים.

בשנת 1902 ראס מקונן נכח בהמלכתו של מלך בריטניה אדוארד השביעי ולאחר מכן ערך סיבוב ביקורים בגרמניה, צרפת והאימפריה העות'מאנית ובעקבותיהם קיבל מספר תארים שביניהם אות לגיון הכבוד הצרפתי.

מנישואיו הקודמים לראס מקונן נולד בן בשם יאלמה מקונן שהיה בעל תואר דאג'זמץ שיירש אותו בתור מושל הררג ב-1906 שאותו יירש מאוחר יותר בנו האחר של ראס מקונן ראס טפרי (היילה סלאסי).

ראס מקונן נחשב ליורש אפשרי של מנליק, אך נפטר ממחלת הטיפוס ב-1906 לאחר שערך מסע בין הרר לאדיס אבבה.
בנו, טפרי מקונן, ירש חלק מנכסיו וכישוריו ונעשה לימים הקיסר היילה סלאסי.

## קישורים חיצוניים

## הערות שוליים

קטגוריה:אתיופיה: אצולה
קטגוריה:השושלת השאוונית
קטגוריה:אתיופיה: תקופת הגיבוש
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מלכים אפריקאים
קטגוריה:מעוטרי מסדר אוסמניה
קטגוריה:מעוטרי אות לגיון הכבוד
קטגוריה:ילידי 1852
קטגוריה:נפטרים ב-1906
צדק לזקן

**צדק לזקן** היא סיעה שנוצרה במהלך כהונת הכנסת השבע עשרה כתוצאה מהתפלגות סיעת גיל, ומטרתה קידום זכויות האזרחים המבוגרים במדינת ישראל.

הסיעה הייתה אמנם, למעשה, סיעת אופוזיציה, אך לא התמידה בעבודה אופוזיציונית ולא נהגה להביע אי אמון בממשלה.

היא חדלה מלהתקיים כחצי שנה לאחר שהוקמה, כששניים מחבריה חזרו לסיעת האם, גיל, והחבר הנותר הקים את סיעת היחיד הדרך הטובה.

## תהליך הקמתה

בחודש אוקטובר 2007 הודח מתפקידיו בכנסת יו"ר סיעת גיל, משה שרוני, משום שסירב להסיר הצעת חוק שיזם בנושא הגדלת קצבאות הזקנה. שרוני הודיע כי בהמשך הקדנציה יפרוש מהסיעה, וכי בינתיים אינו רואה עצמו כפוף למשמעת הסיעתית.

שמאל|ממוזער|200px|משה שרוני, מנהיג הפורשים מהסיעה
לאחר שחלפה מחצית מתקופת כהונת הכנסת, ומשהיה זכאי על פי חוק למימון מפלגות במקרה שיתפלג מהסיעה, הגיש שרוני ב-28 באפריל 2008 לוועדת הכנסת יחד עם שניים מחברי סיעתו, אלחנן גלזר ושרה מרום שלו בקשה להתפלג מהסיעה ולהקים סיעה עצמאית בשם "צדק לגמלאים". מספר שעות לאחר הגשת הבקשה, חזר בו גלזר, וזאת לאחר שהוצע לו תפקיד סגן השר לענייני גמלאים.

בסופו של דבר, ב-3 במאי 2008 החליטו אלחנן גלזר ושרה מרום שלו להצטרף למשה שרוני, ולפרוש מסיעת הגמלאים בכנסת. שרוני אמר כי "אם יקראו לנו למשא ומתן קואליציוני נשב במשא ומתן. אם ראש הממשלה יקבל את התנאים שלנו להעביר כספים לגמלאים נשקול להיות בקואליציה, אם לא - נהיה באופוזיציה".

ב-4 במאי כינסו השלושה מסיבת עיתונאים משותפת עם ארקדי גאידמק ובה הודיעו על הקמת סיעה חדשה בכנסת בשם "צדק לגמלאים". ב-19 במאי, עם תום פגרת החורף של הכנסת, התקיים דיון בוועדת הכנסת בסופו אמורה הייתה להתקיים הצבעה על אישור התפלגות הסיעה. במהלך הדיון הושמעה ביקורת מצד חברי כנסת רבים וכן מצד היועצת המשפטית של הכנסת, נורית אלשטיין, באשר לחוקיות ההסכם בין הפורשים לגאידמק. בתום הדיון החליט שרוני למשוך את בקשתו לאישור ההתפלגות, ולהעמידה להצבעה במועד אחר לאחר תיקון סעיפי ההסכם, לאחר שהסתמן רוב בקרב חברי הוועדה נגד אישור ההתפלגות. לבסוף, ולאחר שבוטל ההסכם עם גאידמק, אישרה ועדת הכנסת ב-2 ביוני את התפלגות הסיעה ואת הקמת סיעת "צדק לזקן".

ב-30 ביוני אישרה ועדת הכנסת הסכם בין סיעת צדק לזקן לבין מפלגת צומת, שיוצגה לאחרונה בכנסת החמש עשרה, לפיו הסיעה תייצג את צומת בכנסת. בעקבות הסכם זה, זכאית הסיעה למימון מפלגות על פי חוק, שכן הסיעה אינה מפלגה.

ב-15 באוקטובר, בעת נסיונותיה של ציפי לבני להקים ממשלה חדשה בראשותה, הודיעו ראשי שתי הסיעות על איחוד מחודש. חבר הכנסת גלזר הודיע כי יישאר בסיעת היחיד "צדק לזקן". כשבועיים לאחר מכן אישרה ועדת הכנסת את חזרת השניים לסיעת האם ואת הקמת סיעת "הדרך הטובה" על ידי אלחנן גלזר.

לפני האיחוד המחודש, ולקראת הבחירות לרשויות המקומיות בישראל ב-11 בנובמבר 2008 החליטה הסיעה להתמודד בערים שונות בשם "צומת-צדק לגמלאים", בין השאר בחיפה (רשימה שלבסוף לא התמודדה). בסופו של דבר התמודדה רשימת "צומת-צדק לזקן" רק בשדרות (ראש הרשימה בשדרות, ששון שרה, אף התמודד לראשות העיר) ובגבעתיים, אך רשימות אלו לא עברו את אחוז החסימה.

## נציגי המפלגה בכנסת

## קישורים חיצוניים
* 

## הערות שוליים

קטגוריה:סיעות בכנסת
קטגוריה:מפלגות גמלאים
קטגוריה:מפלגות שהוקמו ב-2008
רמונאס שישקאוסקאס

**רמונאס שישקאוסקאס** (ליטאית: **Ramūnas Šiškauskas**; ) הוא כדורסלן עבר ליטאי אשר שיחק בעמדות הקלע והפורוורד והיה אחד משחקני הכדורסל הטובים באירופה ובנבחרת ליטא. גובהו של שישקאוסקאס הוא כ-1.98 מטר.

## קריירה
שישקאוסקאס יליד קייסדורס שבליטא הסובייטית החל את קריירת הכדורסל שלו בגיל 13 בקבוצה המקומית של העיר, שם שיחק עד גיל 18. בעודו בן 18 מאתר כישרונות מקבוצת סאקאלי התרשם מהשחקן והחתים אותו בקבוצה.

לאחר שתי עונות עבר לריטאס וילנה, בה זכה שלוש פעמים באליפות הליגה הליטאית, ונבחר לשחקן הטוב ביותר (MVP) של הליגה. לאחר שש עונות עזב את ליטא ועבר לבנטון טרוויזו האיטלקית, איתה זכה באליפות איטליה, אך לאחר עונה עזב בשל קשיים אישיים. לאחר שחוזר על ידי קבוצות יורוליג רבות, חתם לבסוף בפנאתינייקוס היוונית, איתה זכה באליפות יוון וביורוליג. עונה לאחר מכן עבר לשחק בצסק"א מוסקבה הרוסית, בה זכה באליפות רוסיה, ושנה שנייה ברציפות ביורוליג, לאחר ניצחון בגמר על מכבי תל אביב.

בנבחרת ליטא שישקאוסקאס החל לשחק בשנת 2000. במסגרת הנבחרת הוא הספיק לזכות במדליית זהב באליפות אירופה 2003, ובמדליית ארד באליפות אירופה 2007.

בקיץ 2012 הודיע שישקאוסקאס על פרישה ממשחק פעיל.

## קישורים חיצוניים

קטגוריה:כדורסלנים ליטאים
קטגוריה:כדורסלני ריטאס וילנה
קטגוריה:כדורסלני פנאתינאיקוס
קטגוריה:כדורסלני צסק"א מוסקבה
קטגוריה:כדורסלני בנטון טרוויזו
קטגוריה:כדורסלני נבחרת ליטא
קטגוריה:זוכי פרס ה-MVP של היורוליג
קטגוריה:ליטאים שנולדו ב-1978
אדוארד לווה

**אדוארד לווה** (באנגלית: **Edward (Eduard) Löwe (Loewe, Lowe)**; ספטמבר 1794 – פברואר 1880) היה שחמטאי יהודי-בריטי.

## קריירה
בשנת 1847 ניצח בדו-קרב את הווארד סטאונטון 5-2 אך יריבו נתן לו יתרון של רגלי ושני מסעים. במשחק רגיל ניצח דו-קרב מול יוז קנדי 7.5-6.5 בשנת 1849 והפסיד דו-קרב לפרדריק דיקון 2.5-7.5 בשנת 1851, לג'יימס האנה 8–13 בשנת 1856 ולפול מורפי 6-0 בשנת 1858.

בתחרות לונדון 1849 ניצח לווה את ארתור סימונס 0–2 והפסיד לג'ורג מדלי 1.5-2.5 (בתחרות ניצח הנרי תומאס באקל).
בתחרות הבינלאומית שהתקיימה בלונדון בשנת 1851 הפסיד לווה למרמדיוק ויויל 0-2. (בתחרות ניצח אדולף אנדרסן).

## קישורים חיצוניים

* אומדן מד כושר של לווה
* מידע כללי
* , על "דיוקן עצמי"

## הערות שוליים

קטגוריה:שחמטאים יהודים בריטים
קטגוריה:שחמטאים אנגלים
קטגוריה:אנגלים ממוצא יהודי-צ'כי
קטגוריה:בריטים שנולדו ב-1794
קטגוריה:בריטים שנפטרו ב-1880